SAAB 95

miniatyr|250px|SAAB 95 (venstre) ved siden av SAAB 96 (høyre).
SAAB 95 er en liten, todørs stasjonsvogn produsert av den svenske bilfabrikken SAAB i perioden 1959–1978. Den ble opprinnelig introdusert i 1959 som en kombivariant av SAAB 93, men fulgte samme utvikling som etterfølgeren SAAB 96 fra denne kom i produksjon året etter. 

Fra 1959 til 1964 hadde den en tresylindret totaktsmotor på 850 kubikkcentimeter og 38 hestekrefter. Denne nye motoren var basert på den 750 cc motoren som stod i SAAB 93, men ga fem hestekrefter mer. Fra 1960 ble motoren fra SAAB 95 også brukt i 96-modellen. Effekten ble øket til 40 hk i 1965, og til 42 i 1966 etter den ble utstyrt med en trippelforgasser. Fra 1967 til 1978 ble bilen levert med en 1,5 liters V4-motor fra Ford, som opprinnelig hadde 65 hk, som ble redusert til 62 hk i 1976 og økt til 68 året etter. I USA ble bilen levert med en 1,7 liters-motor fra 1971.

De siste årsmodellene ble produsert i Arlöv.

SAAB 95 er en liten kombimodell, men kunne fram til og med årsmodell 1975A romme sju personer, de to bakerste i ett fellbart, bakovervent ekstrasete i bagasjerommet. For årsmodell 1975B ble de to bakerste setene fjernet av sikkerhetsgrunner og erstattet av reservehjulet (som tidligere lå under baksetet). Modellen kunne ta stor nyttelast størrelsen tatt i betraktning, 425 kg utover sin nettovekt.

SAABs neste kombimodell, SAAB 9-5, kom først i 1999.

 Tekniske data 

Motor (1959–67):	rett tresylindret totaktsmotor
Slagvolum:	841 cm³
Borr x slag:	70x73 mm                                                                                                                                
Effekt:		38 hk ved 4 250 r/min (1959–64), 40 hk hk ved 4 250 r/min (1965), 42 hk ved 4 250 r/min (1966)
Motor (1967–78):	firesylindret V-motor med toppventil. 
Slagvolum:	1498 cm³
Borr x slag:	90x58,86 mm
Effekt:		65 hk (1967–1975), 62 hk (1976), 68 hk (1977–78)

Kraftoverføring:
langstilt motor framme, framhjulsdrift
4-trinns helsynkornisert manuell girkasse, med frihjul, rattspak.

Mål:
Lengde:		402 cm (1959–64), 416 cm (1964–75)
Bredde:		157 cm
Høyde:		147 cm
Akselavstand:	249 cm

 Tidslinje 
1959:	Saab 95 ble introdusert i mai 1959. Bilen hadde «selvmordsdører», dvs at hengslene var plassert på baksiden av døra, og instrumentpanel fra 93B; reservehjulet plassert under baksetet. Ny motor på 850 kubikk. Pga. kapasitetsproblemer i Trollhättan ble de første årsmodellene produsert ved flyfabrikken i Linköping.
1960:	Framhengslede dører fra 93F; pressede dekorplater på B- og C-stolpene.
1961:	Startmotoren aktivert med startnøkkelen. Fra mars 1961 benyttes instrumentpanel fra Saab 96, åpningsbare bakre sideruter samt en luftspalte lengst bak i taket, på folkemunne raskt døpt til «ostehøvelen», som skulle holde bakruten ren.
1962:	Produksjonen flyttes til Trollhättan. Sikkerhetsbelter av topunktstype i forsetet blir standard på det svenske markedet.
1963:	Forbedret vare og ventilasjon, nytt Saab-emblem i grillen, signalhornsring i rattet; bagasjeromsbelysning, nye dekorlister bak.
1964:	Tokrets diagonalkoblet bremsesystem; modifisert tenningsfordeler; nye, runde instrumenter på instrumentpanelet; innføring av girlås for å bekjempe biltyverier, som gjør at bilen må settes i revers for å få ut nøkkelen.
1965:	Ny lengre front, kjølesystemet flyttes fram i fronten foran motoren, hydraulisk clutch, hengende pedaler, motoreffekten økes til 40 hk, smalere støtfangere. 
1966:	Ny trippelforgasser øker effekten til 42 hk, nye hjulkapsler, doble ytre bakspeil.
1967:	V4-motoren fra Ford innføres, men totakteren finnes fortsatt som et alternativ, skivebremser framme, vekselstrømsgenerator, sikkerhetsbelter av trepunktstypen, vindusviskere med to hastigheter.
1968:	Større frontrute, bakspeilet inne flyttes til rutens overkant, nytt ratt. I løpet av våren 1968 opphører produksjonen av totaktsmotoren, og V4-motoren står igjen som eneste alternativ.
1969:	Bremseservo, nye rektangulære lys, nye blinklys/parkeringslys foran, ny grill, nye baklys med ryggelys og oransje blinklys, nye hjulkapsler, støtfangerhorn med gummiflak; rattstang av sikkerhetstype, forbedrede stoler.
1970:	Nytt instrumentpanel, nytt ratt, lyskastere koplet om tenningen reduserer risikoen for utladet batteri, bilbelter i baksetet blir standard på flere markeder.
1971:	Kromlistene på skjerene, erstattes av en ny list nederst på karosseriet; ekstrasetet kan nå benyttes selv om baksetet er nedfelt.
1972:	Nye felger, nye støtfangerhorn, eloppvarmet førerstol.
1973:	Halogenlyskaster, nye hjulkapsler, nye instrumentpanel.
1974:	Ny grill i plast, rullebelter framme med beltepåminner på instrumentpanelet, forbedret rustbeskyttelse.
1975:	Forsterket gearkasse, radialdekk; svarte vindusviskere. Produksjonen flyttes til den gamle Sonett-linjen i Arlöv.
1976:	Bilen kalles nå 95L, med henvisning til sin "de Luxe"-utrustning. Nye svenske avgasskrav reduserer motoreffekten til 62 hk, ny forgasser med manuell choke; støtabsorberende støtfanger av Saab 99-type, nakkestøtter i framsetet standard, nytt ratt; modifisert instrumentpanel; ekstrasetene i bagasjerommet forsvinner; reservehjulet plasseres under bagasjerumsgulvet; nummerskiltet flyttes opp på bakluken.
1977:	Bredere felger; større bakspeil; eloppvarmet bakrute; speil i svart plastikk. 
1977B:   I løpet av modellåret 1977 utstyres motoren med en dobbelforgasser, som øker effekten til 68 hk, samt laminert frontrute.
1978:	Bilen kalles nå 95GL og får Saab 99 sine framstoler og større blinklys og parkeringslys framme. Den siste Saab 95 ruller av samlebåndet den 23. februar 1978.

Totalt ble det produsert 110 527 stykk SAAB 95.

Kilder
 Saab – bilarna de första 40 åren, av Björn-Eric Lindh, 1987. ISBN 91-86442-30-9

95
Kategori:Bilmodeller introdusert i 1959